Source: http://politeia.org.ro/stiri-revista-presei/revista-presei-14-septembrie-de-la-democratica-la-dictatura-nu-este-decat-o-inghititura/59507/
Timestamp: 2018-11-18 03:25:50+00:00

Document:
Revista Presei – 14 septembrie. “De la democraţică la dictatură – nu este decât o înghiţitură…” | PoliteiaWorld
Home » Stiri / Revista Presei	» Revista Presei – 14 septembrie. “De la democraţică la dictatură – nu este decât o înghiţitură…”
Buna dimineata intr-o zi de vineri, 14 septembrie! Vineri 14 Septembrie 2018, vremea se va menține caldă în cea mai mare parte a țării. Cerul va fi variabil, cu unele înnorări și izolat ploi slabe, îndeosebi în zonele montane și în partea de sud-est a teritoriului. Vântul va sufla slab până la moderat, cu ușoare intensificări pe litoral. Temperaturile maxime vor fi cuprinse, în general, între 24 și 30 de grade, iar cele minime între 9 și 19 grade, mai scăzute în estul Transilvaniei. In Bucuresti, se va menține în general frumoasă. Cerul va fi variabil, cu unele înnorări după-amiaza, însă condițiile de ploaie vor fi reduse. Vântul va sufla slab până la moderat. Temperatura maximă va fi de 28…29 de grade, iar cea minimă de 13…16 grade.
Sesizarea Jandarmeriei la DIICOT se bazează pe un proces-verbal. Un proces-verbal este tot ce ar fi depus Jandarmeria română la DIICOT, conform ministrului de interne, Carmen Dan. Aceasta s-a ferit să confirme ipoteza lansată de liderul PSD, Liviu Dragnea, potrivit căreia protestele din 10 august ar fi fost o lovitură de stat… „Cred că fiecare are dreptul să depună o sesizare sau o plângere parchetul competent dacă consideră că sunt motive întremeiate. Jandarmeria a depus într-adevăr o sesizare în care a expus o serie de date şi fapte rezultate în urma analizelor care s-au făcut la nivelul Jandarmeriei române şi cred că sunt îndreptăţiţi să facă lucrul acesta, pentru că ei sunt, până la urmă, cei care au avut un rol important şi determinant în gestionarea evenimentelor de la 10 august”, a declarat Carmen Dan. – Sunt elemente care ar putea duce cu gândul că a avut loc o tentativă de lovitură de stat? „Este, aşa cum am spus, mai degrabă un proces-verbal, aşa cum aveau de altfel datoria să facă, depus către organul competent de Parchet. De aici, cred că mult mai mult poate să comunice chiar parchetul competent sesizat”, a spus ministrul de interne. – Au depus un proces-verbal, nu o plângere? „Au depus un înscris care semnalează anumite aspecte. Numiţi-l sesizare, numiţi-l proces-verbal… Este un înscris care a fost înregistrat la DIICOT”, a precizat Carmen Dan. Integral: https://www.digi24.ro
Şora: Vezi oameni răniţi, bătuţi ori sufocându-se de la gaze şi afli că ai participat la “o lovitură de stat” Burţile şi cefele groase hotărăsc cum trebuie să arate România: jupuind-o de vie, confiscându-i toate simbolurile, reperele şi balizele care o ţineau pe linia de plutire, şi-a exprimat nemulţumirea filozoful Mihai Şora, care s-a arătat profund nemulţumit de direcţia în care e împinsă ţara. …“Îţi dau câteva ghionturi pe stradă, te turtesc şi îţi strigă în ureche „Mişcă-te mai încolo, moşule!“. A fost un exces de zel, îţi spui, o banală metodă de intimidare. Câteva săptămâni mai târziu, vezi oameni răniţi, rupţi în bătaie ori sufocându-se din pricina gazelor, şi afli că tocmai ai participat la „o lovitură de stat“. Este invocat articolul legii: „…dacă se pune în pericol securitatea naţională, se pedepseşte cu închisoarea de la 10 la 20 de ani…“. Zilnic apar enormităţi: o ordonanţă cu dedicaţie, un proiect de lege perfid, manuale inepte, demiterea unui om care nu răspunde la comenzi de partid. Şi, pretutindeni, ca o năpastă, burţile şi cefele groase hotărând cum trebuie să arate România: jupuind-o de vie, confiscându-i toate simbolurile, toate reperele şi balizele care, odinioară, o ţineau pe linia de plutire. Rupând din ea, felie cu felie, până la ultima bucăţică, – până când rămâne doar o democraţică. Iar – de la democraţică la dictatură – nu este decât o înghiţitură….” Integral: http://epochtimes-romania.com
Dăncilă dă socoteală la Strasbourg. Situaţia din România, pe agenda Parlamentului European La nici trei săptămâni după decizia de sancţionare a Ungariei, situaţia din România, stat devenit sub conducerea PSD-ului copil problemă al UE, va fi dezbătută în Parlamentul European. În prag de preluare a preşedinţiei UE, premierul Dăncilă este chemată în Parlamentul European, nu în vederea pregătirii acestui eveniment ci pentru a răspunde întrebărilor legate de situaţia statului de drept în România. Mai exact, Parlamentul European organizează, în perioada 1-4 octombrie, dezbateri la care este invitată şi Viorica Dăncilă, urmând ca trei săptămâni mai târziu, forul european să adopte şi o rezoluţie cu privire la ţara noastră….Principalele acuzaţii la adresa Guvernului Ungariei sunt: a îndepărtat din funcţii judecătorii independenţi, a redus la tăcere presa liberă şi a luat la ţintă societatea civilă. Reamintim că nici România nu stă prea strălucit. Astfel, ţările UE şi-au exprimat în repetate rânduri îngrijorările faţă de modificările Legilor justiţiei şi Codurilor penale, îngrijorări ironizate public de unii dintre mai-marii PSD. Mai mult, ţara noastră a intrat din nou în vizorul UE după ”Jandarmeriadă”, imaginile cu oamenii gazaţi şi bătuţi deşi ţineau mâinile sus în semn de non-violenţă făcând înconjurul lumii. Mai trebuie remarcat şi că unii dintre greii puterii, precum Darius Vâlcov, Liviu Pop şi Olguţa Vasilescu nu s-au sfiit, ba dimpotrivă, să lanseze remarci/postări insultătoare la adresa unor ţări partenere, în special la adresa Germaniei. Integral: http://epochtimes-romania.com
Afacerea Giuliani refuză să moară. Implicarea lui Meleşcanu Afacerea Giuliani ar fi trebuit să moară din momentul în care fostul primar al New York-ului, Rudolph Giuliani, a recunoscut că a primit bani de la nişte infractori ca să trimită o cerere de amnistie preşedintelui României, iar această acţiune nu a avut nicio legătură cu preşedintele Trump sau cu administraţia americană. Şi totuşi, afacerea refuză să moară, pe ambele maluri ale Atlanticului. Dincolo de Ocean, şapte congresmani cer Departamentului de Justiţie să investigheze activităţile de lobby ale lui Rudolph Giuliani, spre a vedea dacă nu cumva încalcă legislaţia de lobby. Ceea ce e normal: Giuliani nu e doar un avocat, dar e şi avocatul personal al lui Donald Trump. Şi congresmanii asta şi vor să afle: dacă discuţiile dintre Giuliani şi Trump influenţează în vreun fel deciziile acestuia din urmă. Dincoace de Ocean, nimic nu mai e normal şi lucrurile au luat-o razna de tot: minciuna e declarată adevăr şi în numele ei se distribuie represalii şi recompense. La o oră după ce a spus că scrisoarea lui Giuliani e un lobby al unor persoane certate cu legea, ambasadorul României Washington, George Maior, a fost mustrat de MAE, prin comunicat oficial, că nu respectă „liniile de acţiune“ ale Guvernului român. Asta se întâmpla pe 27 august. Miercuri, 12 septembrie, Maior a fost audiat în Comisia de Politică Externă a Senatului, unde Călin Popescu Tăriceanu i-a întocmit un veritabil rechizitoriu pentru declaraţia făcută şi a propus trimiterea unei scrisori către MAE prin care să ceară rechemarea de la post a lui Maior. Decizia se va lua săptămâna viitoare. Dar George Maior nu a fost singurul diplomat român care a vorbit despre scrisoarea lui Giuliani. Pe 29 august, deci la două zile după Maior, consulul României la New York, Cătălin Dancu, a declarat presei române că Giuliani nu ar fi trimis scrisoarea fără o „discuţie serioasă“ cu preşedintele Trump, iar acesta şi-ar fi dat acceptul. În aceeaşi zi, dar puţin mai târziu, Giuliani a recunoscut că a luat bani în calitate pur privată, iar Departamentul de stat a confirmat că administraţia americană nu a fost implicată deloc în povestea scrisorii. Avem, aşadar, doi diplomaţi români aflaţi la post în SUA care spun lucruri perfect contrarii despre aceeaşi situaţie. Este evident că unul dintre ei minte, iar acela nu poate fi decât consulul Cătălin Dancu. Dacă în cazul Maior a fost atât de prompt, MAE nu a reacţionat în niciun fel la afirmaţiile lui Dancu – deşi acestea chiar periclitează relaţiile României cu SUA: îl atrag pe preşedintele Trump într-o afacere pur privată, care în plus contrazice chiar politica oficială a SUA faţă de România. Integral: https://adevarul.ro
Halucinaţiile lui Liviu Dragnea sau cum a devenit Jandarmeria Română braţul înarmat al PSD. Preşedintele PSD, dl. Liviu Nicolae Dragnea, a inaugurat seria declaraţiilor halucinante din colecţia toamnă-iarnă chiar în seara zilei de 1 septembrie, la sfârşitul CEXN-ului. Atunci când, probabil, tulburat de rebeliunea d-nei Gabriela Firea şi dând expresie mai vechi sale obsesii referitoare la protocoale, a pretins că ar avea cunoştinţă despre existenţa unui protocol secret de colaborare între DNA şi TVR. ….După data de 1 septembrie, numitul Dragnea Nicolae Liviu şi-a luat o săptâmână de vacanţă spre a se bucura de calmul, tihna, luxul pe care i le oferă prezenţa în imediata lui vecinătate a duduii sfertocentenare Irina Tănase. A revenit pe ecranele Televiziunii Antena 3, duminică, 9 septembrie, într-un interviu jenant nu atât pentru el, Dragnea este deja acoperit definitiv de ridicol, ci pentru jurnalistul de odinioară Răzvan Dumitrescu. A debitat el, daddy Dragnea, în cursul înscenării mediatice cu pricina verzi şi uscate, a făcut promisiuni, a dezvăluit programe minunate, încă şi mai nerealiste decât cele pe care le clocea repauzatul întru Domnul şi în veci neiertatul Ceauşescu Nicolae, şi a plusat plasând gogomania referitoare la informaţiile sigure aflate în ilustra lui posesie, privind finanţarea externă a pretinsei tentative de lovitură de stat ce ar fi fost dejucată de eroica noastră Jandarmerie şi de noua Ecaterina Teodoroiu, vida Carmen Dan, în seara zileu de 10 august. Bun. Ce mi-e doamna Dan, ce mi-e domnul Dragnea? Cu elucubraţiile lor, debitate în scopul perpetuării abuzive a puterii PSD-ALDE şi a salvării de la întunericul celulei a lui Daddy ne-am obişnuit deja de multă vreme. Dar ca miercuri, 12 august, Jandarmeria Română, aflată sub conducerea unei marionete pe nume Cazan Laurenţiu, să se dovedească atât de compromisă, atât de ruptă de realitate, de străină de orice urmă elementară de bun simţ, să îşi mai probeze o dată slugărnicia, imoralitatea, absenţa oricărei urme de coloană vertebrală şi să ajungă până la demenţa de a depune la DIICOT o sesizare în care îi cântă în strună şi repetă halucinanţiile lui Liviu Dragnea, denunţând o imaginară tentativă de lovitură de stat, nu mă aşteptam. Cred că nici o minte normală nu şi-ar fi putut închipui că, în anul de graţie 2018, una dintre instituţiile militarizate ale Statului Român, recte Jandarmeria, va decădea moral în asemenea grad încât să devină ceea ce era odinioară pentru PCR, Securitatea.Integral: https://adevarul.ro
„Omul în alb”, audiat la Parchetul Militar: „Îmi asum toate faptele jandarmilor mei” Colonelul Cătălin Paraschiv, coordonatorul brigăzii speciale a Jandarmeriei, a fost audiat joi la Parchetul Militar. Cunoscut în spaţiul public drept „Omul în alb”, acesta a declarat că Brigada specială a Jandarmeriei a acționat conform legii, în timpul protestului de pe 10 august. „Am fost în calitate de martor. Am declarat efectiv ce s-a întâmplat în acea seară. Îmi asum toate faptele jandarmilor mei. Ale BSIJ-ului. Atâta tot. Brigada specială a acționat conform legii”, a spus colonelul Cătălin Paraschiv. Atunci când unul dintre reporteri a lăsat de înțeles că acesta ar fi avut o purtare abuzivă atunci când a coordonat jandarmii, în seara de 10 august, bărbatul a întrebat revoltat: „Eu am avut o purtare abuzivă?!”……Îmbrăcat în alb și cu o eșarfă la gât, colonelul Cătălin-Răzvan Paraschiv, șeful Brigăzii Speciale a Jandarmeriei Române, a fost surprins, pe 10 august, de unul dintre fotografii agenției InquamPhotos pe Calea Victoriei, în fața jandarmilor, în timp ce le dădea indicații dintr-o postură asemănătoare unui dirijor. Jandarmii sunt aliniați în fața acestuia și ascultă. Cătălin Paraschiv, şeful Brigăzii Speciale a Jandarmeriei Române, spunea, la scurt timp după protestul diasporei, într-un interviu pentru Kamikaze, că nu el a fost comandantul acţiunii din 10 august din Piaţa Victoriei, că până în jurul orei 23.00 brigada specială nu a intervenit deloc şi că ordinul de evacuare a pieţei s-a primit în momentul în care „au început violenţele asupra forţelor de ordine de jur împrejur”, din toate părţile. El mai susţinea că scutierii care au fost suprinşi în imagini bătând oameni paşnici, unii dintre ei cu mâinile ridicate deasupra capului nu fac parte din brigada pe care o conduce. Integral: https://www.digi24.ro
Povestea copiilor bătuți de polițiști locali în IOR. Au fost primiți de regina Suediei Rică și Vali sunt doi copii care au intrat în atenția publică după ce au fost bătuți de agenți de la Poliția Locală sector 3, pentru că au fost prinși cu patru pești în parcul IOR din Capitală, deși pescuitul este interzis. Povestea lor este însă una impresionantă. Rică și Vali, de 15 și 18 ani, s-au născut într-o familie săracă, cu nouă copii, într-un bordei din Delta Văcărești, o zonă abandonată după căderea comunismului și recucerită de natură. Aici s-a stabilit familie Enache. Pentru ei, „acasă” a însemnat o baracă improvizată în mijlocul naturii. Doi reporteri de la Casa Jurnalistului au documentat povestea oamenilor care au trăit acolo: 16 oameni, dintre care 11 copii, au trăit izolați în mijlocul Bucureștiului, fără acces la utilități, educație sau medici. Au început de la un reportaj despre acest loc abandonat și au sfârșit prin a derula o documentare pentru un film de lung metraj și un proiect social care a strâns în jurul copiilor zeci de voluntari și organizații umanitare. …„Rică și Vali sunt doi copii buni care au ghinionul să se fi născut într-o familie săracă. Rică a fost cu mine în Suedia. Ce s-a întâmplat ieri este dezgustător. Sper să existe o fărâmă de bun simț rătăcită pe undeva prin Primăria domnului Negoiță și să avem sancțiuni rapide. Poate preia cazul și vreo televiziune căci altfel mă îndoiesc să avem vreo reacție”, a scris Valeriu Nicolae, după ce a aflat că cei doi frați au fost bătuți. Primiți de regina Suediei Distins cu “World’s Children’s Prize”, pentru „eforturile sale neobosite de a sprijini copiii extrem de vulnerabili din ghetoul Ferentari”, Valeriu Nicolae și Rică, dar și alți copii pe care i-a ajutat, au ajuns să fie primiți de Regina Silvia a Suediei….. Simona Tivadar, medic specialist în diabet, nutriție și boli metabolice, unul dintre oamenii implicați în aceste proiecte, și-a arătat indignarea pentru faptul că cei doi copii au fost bătuți de polițiști. „Întâmplarea face să îl cunosc pe Rică, unul dintre copiii bătuți de domnul milițian – după ce, în prealabil, l-a legat cu cătușe de coșul de gunoi – pentru că a pescuit în lacul din parcul IOR. Dincolo de indignarea mea că nu l-a și gazat, cum se face într-un stat civilizat, vă spun că bine i-a făcut: copilul e un răsfățat al sorții, care nu a avut niciodată pantofi noi (să îl jeneze) sau haine noi (să îl înțepe, să-l zgîrie). Un îmbuibat care a ars-o hipsterian pă eco/bio/natural până recent, locuind în Delta Văcărești (fără apă curentă, căldură sau curent electric). O beizadea care dă cu piciorul ori de câte ori se întoarce acasă, nu în ușa de la bloc, fiindcă ea nu există, ci în seringile drogaților din ghetoul Ferentari. Și care consumă banii statului încăpățînîndu-se să facă școală. Un copil pe care Valeriu Nicolae l-a luat cu el în Suedia, să primească felicitări direct de la Regină pentru că supraviețuiește demn într-un mediu care ar sminti orice adult”, Integral: https://www.digi24.ro
Grupul PPE susține tratamentul egal pentru toți consumatorii, prin eliminarea dublului standard la produsele de pe piața comună a Uniunii Europene Azi 13 septembrie, Parlamentul European voteaza un raport care își propune să elimine diferențele între produsele vândute sub aceeași marcă și în același tip de ambalaj în diferitele țări ale Uniunii Europene. Adina Vălean, președinte al comisiei ENVI care se ocupă de siguranța alimentară în PE și membru al Grupului Popularilor Europeni, spune că acest raport pune presiune pe Comisie pentru a proteja consumatorii din statele estice. Problema produselor (în special alimentare) care au standarde diferite în Estul și Vestul Europei a atras atenția media anii trecuți și a provocat investigații oficiale, dar și jurnalistice care au dus la concluzii clare. Uneori, companiile vindeau sub aceeași etichetă produse cu ingrediente sau procentaj de ingrediente diferite în anumite tări, printre care și România, folosindu-se de principiul autohtonizării acestor produse. În conformitate cu legile europene, personalizarea este posibilă, în funcție de specificul tărilor respective, dar nu e permisă diferența de calitate dată de folosirea unor ingrediente sau modalităti de producție mai ieftine. De aceea, era necesar un control mai strict care să ducă la dispariția acestor practici. “Un produs care este diferit în Franța, de pildă, și în România nu poate fi etichetat identic. Pentru bunuri care poartă același nume nu pot exista rețete diferite. După votul de pe 13 septembrie, din Parlamentul European, Comisia trebuie sa ia in considerare o metodologie de testare nouă, comună pentru toate statele UE. Egalitatea consumatorilor europeni este un principiu important, nu putem accepta un tratament diferit, în funcție de naționalitate, ar contrazice înseși principiile care stau la bază Uniunii” a comentat Adina Vălean, președinte al comisiei ENVI despre raportul privind dublul standard. Integral: https://economie.hotnews.ro
Cum au ajuns sefii Inspectiei Judiciare sa aiba mandat nelimitat: Ordonanta marca Toader ridica multe semne de intrebare Judecatorul Andrea Chis, membru in CSM, sustine ca nu era nicio urgenta pentru ca Guvernul sa dea o ordonanta prin care sa-i mentina in functie pe actualii sefi ai Inspectiei Judiciare, ale caror mandate expirasera pe 1 septembrie. In plus, interimatul acestora este pe o perioada nedeterminata, a explicat aceasta pentru Ziare.com. Guvernul a decis saptamana trecuta, prin ordonanta de urgenta, mentinerea in functie a actualei conduceri a Inspectiei Judiciare, careia i-a expirat mandatul la 1 septembrie. Adoptarea acestei OUG a fost accelerata dupa ce liderul PSD, Liviu Dragnea, l-a criticat public pe Tudorel Toader. Practic, la conducerea Inspectiei Judiciare au ramas in continuare inspectorul-sef, judecatorul Lucian Netejoru, si inspectorul sef adjunct, procurorul Gheorghe Stan. Legea ii permitea lui Netejoru sa mai ocupe un mandat de 3 ani, in baza unui concurs. Stan nu mai avea dreptul la un mandat de inspector-sef adjunct, deoarece ocupase aceasta functie timp de doua mandate consecutive. OUG a fost adoptata fara un aviz al Consiliului Superior al Magistraturii (CSM) si fara a se stabili cat poate dura acest interimat. Sapte membri CSM i-au cerut Avocatului Poporului sa sesizeze Curtea Constitutionala (CCR) in cazul adoptarii acestei ordonante. Integral: http://www.ziare.com
337 protocoale SRI sunt ACTIVE. Directorul SRI, audiat 8 ORE în comisia parlamentară: SRI a informat din 2016 despre PESTA PORCINĂ. Serviciul A ANTICIPAT violenţele din 10 august Directorul SRI Eduard Hellvig a susţinut în faţa Comisiei de Control SRI că protocoalele din 2016 dintre serviciu şi Parchetul General s-au bazat pe OUG 6 şi urmăreau acoperirea unui ”vid legislativ” creat de decizia CCR de a interzice folosirea interceptărilor SRI ca probe în dosarele penale. Şeful SRI intenţionează desecretizarea unor documente din zona justiţiei. Despre pesta porcină, Serviciul a făcut prima informare în 2016. Cât despre violenţele din Piaţa Victoriei, SRI a transmis către instituţiile statului informaţii cu privire la posibilă escaladare a conflictului încă din 9 august. Hellvig a promis că va pune la dispoziţia Comisiei ”o informare concretă” asupra presupusei finanţări străine a unora dintre activiştii participanţi la protest. Claudiu Manda, şeful Comisiei de Control asupra activităţii SRI a declarat, joi seara, după audierea directorului SRI, Edward Hellvig, că discuţiile au vizat opt subiecte.”Unul dintre ele a fost legat de protocoalele de colaborare dintre SRI şi instituţiile din România. Sunt semnat protocoale din anul 1990. În total au fost 565 de astfel de acte sau acorduri. Dintre aceste, 432 protocoale, restul acorduri şi documente. 337 sunt active, 194 denunţate şi 94 abrogate ca urmare a schimbării legislaţiei. Discuţia a fost ca toate aceste protocoale să ne parvină la Comisie şi angajamentul a fost că, în maximum, o săptămână să ne parvină la Comisie”, a declarat Manda. Acesta a precizat că 18 documente au fost încheiate între SRI şi instituţii din justiţie, fie parchete, DNA, PNA sau CSM. “Două documente cu caracter secret în vigoare, cele legate de ameninţările de terorism. În opinia noastră, credem că cele două sunt deja la comisie”, a mai spus Manda. “Nu există niciun protocol, cred, semnat cu PSD. Nu a prezentat, din protocoalele respective, niciun semnat cu partidele, cu niciun partid politic. Pot să vă spun altceva. A fost făcută o prezentare legată de apartenenţa politică a persoanelor care au semnat protocoalele respective, din anul 1990 încoace, şi au fost reprezentanţi de la toate partidele politice care au fost la putere, în calitatea pe care o aveau la momentul respetiv de miniştri, secretari de stat, şefi de agenţii, şefi de autorităţi şi lucruri de genul acesta”, a mai spus Manda. SRI vrea desecretizarea documentelor din zona Justiţiei Legat protocoalele din 2016, unul secret şi unul nesecret, Hellvig a invocat necesitatea celui secret din cauza vidului legislativ. Integral: https://www.gandul.info
Ministrul notar, cel cu dosar. Urmeaza o suspendare? Raportul GRECO si Raportul preliminar in privinta Legilor Justitiei al Comisiei de la Venetia, din care ministrul Tudorel Toader face parte, au subliniat necesitatea ca CSM, ca organism constitutional garant al independentei Justitiei, sa aiba un rol important in procesul de numire si revocare a procurorilor sefi. Si, totusi, ministrul Toader s-a dedat la o sfidare absolut fara precedent la adresa CSM, din care face parte ca membru de drept, in chiar privinta numirii unui procuror sef. Dl Toader a eliminat, practic, CSM din procesul de numire a procurorului sef DNA. “Astept momentul cand va fi audiata (in CSM – n.red.), voi fi prezent si sustin candidatura dansei (Adina Florea – n.red.), astept decizia si avizul. Personal, cred cu toata convingerea de astazi ca avizul va fi unul negativ, dar eu imediat ce-l primesc trimit la presedinte candidatura doamnei procuror”, a spus dl Toader la Antena3. Desigur ca avizul CSM este consultativ, dar, intr-o societate normala, un actor politic de buna credinta, care chiar doreste sa ia cea mai buna decizie, este interesat de acest aviz profesional, din partea singurului for care are cu adevarat capacitatea sa evalueze un candidat. Consultativ nu inseamna inutil, pentru ca legea nu prevede nimic inutil. Dar dl Toader a transformat consultativ in inutil contrazicand fundamental directia data de Comisia de la Venetia in care s-a (practic) autonumit din nou anul acesta. Si dupa ce i-a sfidat astfel explicit, dl Toader vorbeste despre discutia cu reprezentantii Comisiei pe tema Codurilor Penale in termeni de “colegiala”. Tupeu, nu gluma! Si nu e prima data cand dl Toader arunca in derizoriu organismul de rang constitutional numit CSM, garantul independentei Justitiei. A initiat OUG pentru repunerea in fruntea Inspectiei Judiciare a inspectorilor Netejoru si Stan fara ca aceasta sa aiba avizul CSM. Dl Toader acuza CSM si spune ca e vina lui pentru ca n-a avut cvorum pentru a-l emite. N-a avut in prima saptamana, dar CSM avea 30 de zile la dispozitie, potrivit legii, sa-l emita.Legea si colaborarea loiala intre institutii, atat de draga lui, l-ar fi obligat pe ministrul Toader nu neaparat sa tina cont de sensul avizului consultativ, dar sa il astepte in termenele legale, sa il analizeze respectuos si abia dupa aceea sa emita un punct de vedere. Integral pe Ziare.com
45 Raspunsuri la Revista Presei – 14 septembrie. “De la democraţică la dictatură – nu este decât o înghiţitură…”
mar14/09/2018 at 09:04
Interimat pe perioadă nedeterminată este de noaptea minții. Zilele trecute am scris că Putorel va răsuci legea cum vrea el, dacă nu reușește inventează ceva, bagă o conferință de presă și susține o prelegere și trece mai departe. Juri că nu mai are neuroni, că este o păpușă mecanică întoarsă care are cheia blocată pe max.
În opinia mea, sinistra ”Sanada” Stănoiu a trecut pe locul doi.
zigzag14/09/2018 at 10:07
Buna dimineata : http://www.ziare.com/stiri/justitie/10-pasi-de-lupta-impotriva-romaniei-1529570
zigzag14/09/2018 at 10:12
O purtătoare de cuvânt a declarat că serviciul elvețian de informații a cooperat cu partenerii olandezi și britanici, adăugând că s-a reușit prevenirea unor “acțiuni ilegale împotriva infrastructurii elvețiene de importanță critică”.
Spionii au fost arestați în cursul primăverii și au fost trimiși înapoi Rusia, relatează Tages-Anzeiger și NRC Handelsblad. Un purtător de cuvânt al laboratorului a refuzat să ofere detalii despre incident. “Putem confirma că Laboratorul Spiez a fost ținta unor atacuri informatice (…) Nu s-au pierdut date”, a declarat reprezentantul laboratorului. https://www.hotnews.ro/stiri-esential-22701621-agen-secre-care-vizau-laborator-elve-ian-privind-armele-chimice-fost-aresta-olanda.htm
zigzag14/09/2018 at 10:14
https://www.hotnews.ro/stiri-esential-22701547-paul-manafort-fostul-campanie-lui-trump-punctul-semna-acord-procurorii.htm
Cetatean14/09/2018 at 10:40
Pai da, nu zicea insusi Trump ca are dreptul suprem de a se auto-gratia?
In felul asta, Trump va fi un adevarat Zeus printre muritori si se va pisa (scuzati) pe Justitie. Sau, in limbajul lui, o va apuca de…xxx…
Cu Manafort va testa piata.
zigzag14/09/2018 at 10:49
Pai in cazul asta ar trebui sa nu mai continue ancheta ,procesul .. consuma bani degeaba :))
mar14/09/2018 at 11:15
Scârbe este un eufemism! Sunt conștienți că nu pot obține decât prin furt modificarea care ne va aduce în Evul Mediu. Vai ieși un mare scandal cu această mizerie tipic bolșevică.
https://www.g4media.ro/psd-vrea-doua-zile-de-vot-pentru-referendumul-pe-tema-familiei-traditionale-se-va-organiza-si-un-referendum-pentru-schimbarea-numelui-judetului-olt-in-romanati-surse.html
Cetatean14/09/2018 at 13:20
daca se da OUG, Presedintele sa ceara public si sa se scrie in OUG ca trebuie folosit softul anti vot-multiplu. Nu exista baza legala pana acum pentru asa ceva – folosirea lui la referendum.
mar14/09/2018 at 11:17
Tot respectul pentru astfel de oameni, pentru Attila Biro. Așa se face jurnalismul de investigație, cu curaj și riscuri asumate. Bine că l-au eliberat.
https://www.g4media.ro/jurnalistul-attila-biro-de-la-rise-project-a-fost-retinut-timp-de-o-ora-de-politia-din-bulgaria-in-timp-ce-documenta-un-caz-de-coruptie-el-a-fost-eliberat-joi-noapte.html
A A14/09/2018 at 11:48
http://www.ziare.com/liviu-dragnea/klaus-iohannis/iulian-fota-jandarmeria-a-intors-spatele-uniunii-europene-riscam-sa-avem-centenar-rosu-interviu-1529569
mar14/09/2018 at 14:47
Aici pe blog s-a scris din noapte de 10 august, în zilele următoare de asemenea s-a scris. Din păcate cei abilitați stau cu capul în nisip și evaluează taberele. – Si ce face Jandarmeria este o revolta impotriva CSAT-ului si a actualei strategii de securitate nationala, lucru pe care il tot spun, dar nimeni nu vrea sa inteleaga. Jandarmeria a iesit din cadrul Strategiei Nationale de Securitate, pe care si MAI, si Parlamentul au aprobat-o. Este o revolta anti-stat si antieuropeana. Jandarmeria este o institutie care intoarce spatele Uniunii Europene.
E grav, eu nu stiu de ce nu se sesizeaza si altcineva
mar14/09/2018 at 14:48
Scuze, am uitat să pun ghilimele – ”…”
A A14/09/2018 at 14:10
http://www.ziare.com/stiri/protest-diaspora/rudele-protestatarului-mort-dupa-protestul-diasporei-cauta-vinovati-si-au-depus-o-plangere-la-parchet-sunt-revoltati-inclusiv-de-raed-arafat-1529670
depemures14/09/2018 at 14:18
Fariseul ce pompos și nedrept se numește Avocatul poporului ar trebui să stea de vorbă cu familia decedatului
Dar este așa de preocupat să-i aplice cât mai multe pupături în fund flaușatului că nu mai aude nimic. De văzut , nici atât.
Paganel14/09/2018 at 17:46
Ăla e, de multă vreme, doar „avocatul infractorului”, nu al poporului!…
mar14/09/2018 at 15:24
”Dracul e lângă noi! Serviciile secrete ruse au spionat lideri din UE cazați la Sofia. Guvernul de la Sofia este în centrul unui scandal uriaș, după ce s-a aflat că serviciile secrete ruse ar fi ascultat lideri ai țărilor UE care au vizitat Bulgaria în perioada ianuarie-iulie 2018, când ţara deţinea președinția rotativă a blocului comunitar, informează publicația „The Insider”, preluată de deschide.md”
https://www.comisarul.ro/articol/dracul-e-langa-noi!–serviciile-secrete-ruse-au-sp_963215.html
Paganel14/09/2018 at 17:48
Dacă România va prelua președinția UE la 1 ianuarie, nu rușii vor asculta ce zic europenii: vor „turna”, gratis, ai noștri trădători…
A A14/09/2018 at 15:25
https://www.hotnews.ro/stiri-esential-22702146-inspec-judiciar-nou-iune-disciplinar-laura-codru-kovesi-acuzat-acum-publicat-probe-din-dosarul-familie-cosma.htm
radu214/09/2018 at 15:44
Buna ziua. http://www.ziare.com/eugen-orlando-teodorovici/ministrul-finantelor/ministrul-de-finante-vrea-ca-romanii-sa-beneficieze-de-servicii-medicale-in-functie-de-cat-platesc-cass-1529677 dupa ce au furat de au rupt si-au dat pensii speciale si salarii de mii de euro au inceput sa le miroasa urat sa stea din greseala in aceleasi spitale cu mujicii cu salariu de 2000 de lei si pensionari cu 1500.
zigzag14/09/2018 at 15:52
Pai nu ? Doar #capdematura e consigliata de nea doctoru’ .
Trebuie fonduri si pentru beneficiarii ‘turismului medical” din anumite zone , daca tot vin in Ro si sunt tratati moka .. macar sa stea ca la 5*****
radu214/09/2018 at 17:09
Uitasem de turismul medical facut de anumite tari. Citisem ieri o stire interesanta unde cineva care a avut acces la o baza de date face o platforma, niste banci private pun banii si cineva-ul primeste onorariul de succes, rateurile intra probabil mai tarziu in comisioanele amarastenilor https://www.startupcafe.ro/finantari/smart-start-usa-firme-romanesti-sua-finantare-credit.htm
zigzag14/09/2018 at 17:15
Si-a indeplinit misiunea , cat a fost “ministru” .
mar14/09/2018 at 17:33
~Greu de găsit încă o lovitură de stat organizată fără complicitatea unor instituții de forță gen armată, poliție, cum s-a întâmplat de pildă în Turcia.
Practic este singura lovitură de stat despre care conducerea ministerului de Interne declară că nu știa nimic. Nu doar că nu știa nimic, dar explică de ce nu era nevoie nici măcar de mobilizarea Centrului Naţional de Conducere a Acţiunilor de Ordine Publică (CNCAOP)~
https://www.g4media.ro/cea-mai-stupida-tentativa-de-lovitura-de-stat.html
mar14/09/2018 at 18:28
Surprize, surprize…..poate ne face o mare bucurie și-l pune sub urmărire penală pentru instigare. – Liviu Dragnea a venit vineri seară la Parchetul General, unde e audiat la această oră în calitate de martor în dosarul violențelor de la mitingul din 10 august.
https://www.g4media.ro/breaking-liviu-dragnea-audiat-la-parchetul-general-in-dosarul-violentelor-de-la-mitingul-din-10-august.html
Paganel14/09/2018 at 18:50
Ce mai fac rușii? Îi „ajută” pe diplomații americani să se „sinucidă”…
https://www.digi24.ro/stiri/externe/informatii-fbi-si-cia-rusia-s-ar-afla-in-spatele-imbolnavirii-misterioase-a-diplomatilor-americani-din-cuba-si-china-995293
Paganel14/09/2018 at 19:03
https://www.hotnews.ro/stiri-esential-22702554-semnatarii-ini-iativei-penali-din-teleorman-trezit-poli-local-realitatea.htm
„Venirea poliției la ușă îi determină pe unii să nu mai recunoască semnătura, potrivit sursei citate. Andreea T. a declarat pentru realitateadeteleorman.net că îi pare rău că i-a convins și pe vecini să semneze lista iar acum se teme că aceștia vor avea probleme.
„Eu i-am determinat și pe unii vecini mai în vârstă să semneze. Și le-am spus că nu e niciun risc ca datele să le fie divulgate. Uite că riscul s-a dovedit a fi real. Și îmi pare rău. Știu că vor avea probleme. Oricum nu mi s-a părut corect cum au pus problema, că n-au întrebat dacă am semnat pentru Fără Penali, ci dacă susțin modificarea Constituției. Unii sunt pensionari și sigur nu înțeleg întrebarea”, a spus aceasta ”
După primarii scandalagii care nu voiau să valideze listele, acum se trece la „muncă de convingere”… „om cu om”…
Pe de altă parte, la Iași se semnează și acum pentru #fărăpenali: am văzut azi un cort în Piața Unirii, la activitate!
mar14/09/2018 at 19:11
Da, se pare că au trecut la executarea ordinului pe unitate. Este o practică curentă în primării, mai ales în rural.
https://www.g4media.ro/primarii-psd-sunt-acuzati-ca-ii-hartuiesc-si-ii-ameninta-pe-cei-care-au-semnat-initiativa-fara-penali-in-functii-publice-este-trimisa-politia-locala-sa-bata-la-usile-caselor-oameni.html
zigzag14/09/2018 at 19:27
Le dau un sfat cel hartuiti – sa i trimita la plimbare pe militieni . Fara mandat , n au ce cauta la usa oamenilor .
Iar daca intra in curte .. dati drumul la caini .
Astia trebuie sa inteleaga , daca nu i-a invatat nimeni la scoala , ca militianul e in slujba societatii si a oamenilor , nu invers .
A A14/09/2018 at 19:45
Ooops… (off topic) https://edition.cnn.com/2018/09/14/politics/paul-manafort-guilty-plea/index.html
zigzag14/09/2018 at 19:53
Vin vremuri grele pentru Jared .
mar14/09/2018 at 19:46
Jivina a intrat în corzi, fața spune tot. ”săracuțul”, să facem o chetă pentru chiftele.
https://www.g4media.ro/protestatar-catre-dragnea-la-iesrea-de-la-parchet-de-unde-sunteti-atat-de-bogat-liderul-psd-unde-i-bogatia-mea-nu-v-ati-saturat-de-atatea-minciuni.html
A A14/09/2018 at 19:50
“Să gazezi niște copii, cât de javră poți să fii”.
zigzag14/09/2018 at 19:51
Sclavul israelitului rusofon Kantor : ” El a reiterat ca din punctul sau de vedere Jandarmeria a actionat corect. Intrebat cine se face vinovat pentru ce s-a intamplat pe 10 august, Dragnea a spus “cei care au organizat aceste violente sunt vinovati”.”
http://www.ziare.com/liviu-dragnea/dna/liviu-dragnea-este-audiat-la-parchetul-general-1529714
Idiotul asta spune adevarul fara sa vrea , da cei care au organizat violentele si au dat ordin sa fie gazati 120 mii de oameni sunt Vinovati .
Adica aia care conduc jandarmeria , ministerul de interne ( si poate si altii ! de prin zone mai xxx asa , care uneori functioneaza ca ‘celule ale sry ” sau cloneaza alte institutii ! ) .
Pentru ca daca cei 120 mii de oameni ar fi organizat vreo violenta .. nu prea vad cum 1000 de jandarmi . cu creierul neted. ar fi facut fata unei astfel de multimi , cu tot cu grenadele si armamentul lor din dotare .
Suntem in secolul tehnologiei mai dragnea !
stefan6014/09/2018 at 20:26
Politica e ocupata doar de miscarile binomului.
Cum grohae ceva , cum ajunge in presa ” libera” care nu se intreaba de ce nu se guverneaza rezolvind problemele antice.
Constructii abuzive
Discriminarile salariale dar valabil si la pensi.
Epidemiile umane care merg inainte.
Ciuma porcina care face ravagi.
Lipsa de infrastructura.
Dezastrul din invatamint
Catastrofa sanitara.
Datoria publica care creste zi de zi fara sa vezi nimic din ea in viata .
Aaaaa, comunicare deficitara cu boborul. 🙂
Bine frate dar comunici prost si cu strainii , UE ?
Pai atunci problema politica e in ultimul hal de gravida. 🙂
Intamplator14/09/2018 at 21:03
Se poate și mai rău/tocmai am terminat de citit un lung eseu semnat de Anne Applebaum despre cum a evoluat și evoluează alunecarea spre dictatura a Poloniei și Ungariei ….o analiza făcută de o buna cunoscătoare a Europei de Est,dinainte de 89…de citit cu “pixul”/analogie și cu cele descrise de Sebastian in jurnalul sau….cum aluneca oameni cu”carte”,conectați la vest spre autoritarism ….și cum accepta populația….
Nu vorbește de România ,cred ca sub Dragnea ,noi “facem primii pași” sa i ajungem…o remarca personală=măcar in România oamenii conștientizează ,au ieșit masiv ,repetat in strada spre deosebire de cele doua tari…..
Eseul e in The Atlantic ,disponibil pe site ul revistei
Miki14/09/2018 at 21:57
O voi citi! Multumesc!
Intamplator14/09/2018 at 23:33
Polarization in Poland-A warning from Europe
Titlul eseului
E atât de “puternic” ca doi cărora le am trimis link ul mi au spus ca nu l au citit pana la capăt/sunt destul de îngrijorați ca sa citească pana la capăt/păcat amabili sunt actori “in spatele ușilor închise”
Paganel14/09/2018 at 22:01
Intamplator14/09/2018 at 23:36
Multumesc/folosesc tlf și nu pot reda link-ul, da,asta e
D na Applebaum e o foarte buna cunoscătoare zonei,a fost corespondentul wp in anii 80, și a urmărit căderea comunismului la prima mâna
cedric14/09/2018 at 21:31
Daca e adevarat, se apropie sfarsitul lui Dragnea, de asta se grabea cu amnistia!
https://www.stiripesurse.ro/alerta-moment-decisiv-in-procesul-lui-dragnea-iccj-a-finalizat-motivarea-condamnarii-in-dosarul-angajarilor-de-la-dgaspc-teleorman_1289206.html
mar14/09/2018 at 22:13
Se pare că da. Ponta are dreptate, nu cred că l-au chemat ca să-i ofere o cafea și să stea la o șuetă.
https://www.hotnews.ro/stiri-politic-22702750-ponta-nu-cred-dragnea-fost-chemat-parchetul-general-vad-dac-fost-lovitur-stat-este-evident-nu-fost-fost-chemat-pentru-din-toate-datele-reiese-orchestrat-iunea-din-10-august.htm
Intamplator14/09/2018 at 22:32
Buna seara….Iertați-mi ignoranta dar parchetul general e totuna cu DIICOT?
Înțeleg ca primul anchetează violentele din 10 aug iar al doilea “lovitura de stat”a jandarmeriei
mar14/09/2018 at 23:18
Din nefericire pentru ei, nu. Încep să cred că este ultima redută care mai rezistă în fața uraganului, care mai tine barca pe linia de plutire.
Intamplator14/09/2018 at 23:24
Multumesc….daca Dragnea a fost la parchetul general înseamnă ca e in legătura cu represaliile jandarmilor din 10 aug…
depemureş15/09/2018 at 01:35
Ce întrebare va alege psdragnea,pentru referendum ?
https://kmkz.ro/de-ras/cum-votati-la-referendumul-pentru-familie-miepsd-sau-b-miedragnea
« Revista Presei – 15 septembrie. Cum să aducem diaspora înapoi. Petre Daea: “Avem programul de tomate, e sigur”
Revista Presei – 13 septembrie. Dragnea asmute Inspectia Judiciară peste magistrați si DIICOT-ul peste protestatari »

References: CSM 
 CCR 
 CSM 
 CSM 
 CSM 
 CSM 
 CSM